recursal/SuperWikiNEXT-32B huggingface dataset:
**1971 کی تحریک عدم تعاون** اس وقت کے مشرقی پاکستان (اب بنگلہ دیش) میں اسی سال مارچ میں عوامی لیگ اور پاکستان کی فوجی حکومت کے خلاف عوام کی طرف سے ایک تاریخی تحریک تھی۔ یکم مارچ کو پاکستان کی قومی اسمبلی کے اجلاس کی معطلی کے اعلان کے بعد عوام کی بے ساختہ تحریک شروع ہوئی تاہم تحریک عدم تعاون کا باقاعدہ آغاز شیخ مجیب الرحمٰن کی کال پر 2 مارچ کو ہوا اور 25 مارچ تک جاری رہی۔ یہ تحریک کل 25 دن تک جاری رہی۔ اس تحریک کا بنیادی مقصد پاکستان کی مرکزی حکومت سے مشرقی پاکستان کی خود مختاری کو یقینی بنانا تھا۔ اس عرصے کے دوران مشرقی پاکستان کی سویلین انتظامیہ پر مغربی پاکستان کی مرکزی حکومت کا کنٹرول تقریباً نہ ہونے کے برابر ہو گیا۔ تحریک کے ایک مرحلے پر چھاؤنی سے باہر پورا ملک عملی طور پر شیخ مجیب الرحمٰن کے حکم پر چل رہا تھا۔

حوالہ جات
---------

1. ↑  حسین، سیلینا (16 December 2020). "অসহযোগের উত্তাল দিন". *Prothom Alo*. اخذ شدہ بتاریخ 10 اکتوبر 2022.
2. ↑  شاہجہاں، محمد (28 March 2022). "বঙ্গবন্ধুর অসহযোগ আন্দোলন". *Jugantor*. Daily Jugantor. اخذ شدہ بتاریخ 10 اکتوبر 2022.
3. ↑  "Non-Cooperation Movement, 1971". *بنگلہ پیڈیا*. ڈھاکہ: بنگلہ دیش ایشیاٹک سوسائٹی. 2012. اخذ شدہ بتاریخ 10 اکتوبر 2022.
**اسداللہ دانش صافی** (پ:1344 ہجری شمسی لغمان صوبہ ) افغانستان کے ایک مشہور طباعت ، کتابیں اور ثقافت کے ناشر ہیں۔

پس منظر
-------

اسد اللہ دانش صافی 1958 میں صوبہ لغمان میں پیدا ہوئے تھے۔ اس نے اپنی ابتدائی تعلیم لغمان اور قندھار میں اور بارہویں جماعت کابل میں مکمل کی۔

کتابوں اور اپنی ثقافت سے اپنی خصوصی محبت کی وجہ سے ، اسد دانش نے سن 2000 میں پشاور میں دانش نامی ایک چھوٹی لائبریری کھولی۔ ہر دن گزرنے کے ساتھ دانش کی لائبریری میں اضافہ ہوا اور ثقافتی شخصیات کے دلوں میں جگہ ملی۔ کچھ عرصے بعد ، متعدد ثقافتی دوستوں کی درخواست پر ، اس نے دانش پبلشنگ ایسوسی ایشن کی بنیاد رکھی اور الفت نامی ایک سائنسی ، ادبی اور ثقافتی رسالہ بھی شائع کرنا شروع کیا ، جو خوش قسمتی سے آج تک باقی ہے۔ شمارے چھاپے جاتے ہیں۔

دانش کی اشاعت کرنے والی برادری نے اب تک 2 ہزار کے قریب سائنسی ، تاریخی ، سیاسی ، معلوماتی ، ادبی ، صحافتی اور دیگر کتابیں شائع کی ہیں۔ دانش نے اپنے آپ کو اپر اور لوئر پختون خواہ میں سب سے بڑے براڈکاسٹر کے طور پر قائم کیا ہے۔

اسد اللہ دانش نے ملک بھر کے بہت سارے اسکولوں ، دیہاتوں اور قصبوں میں نوجوانوں اور کتابی شائقین کے لیے لائبریری کھول رکھی ہیں اور لائبریریوں میں بھی مدد کی ہے۔

تعریف اور فخر ہے
----------------

اسد اللہ دانش کو اب تک متعدد میڈلز اور تعریفی سرٹیفکیٹس سے نوازا گیا ہے۔ جرمنی میں افغان کلچرل ڈویلپمنٹ ایسوسی ایشن کا گولڈ میڈل ، کنڑ میں قائم ثقافتی ایسوسی ایشن کی جانب سے دریائے کنڑ شاعری میں گولڈ میڈل ، غلہ خیراتی کا تمغا ، عظیم اسٹار کا میڈل اور خوش قسمتی سے ، اشوکا کو حال ہی میں بین الاقوامی ایوارڈ سے نوازا گیا ۔

ذریعہ
-----

1.
**تریاق** یونانی زبان کے لفظ تریوق سے معرب ہے۔اِس کے معنی حیوان مثلاً سانپ وغیرہ کے کاٹنے کے ہیں (بحر الجواہر)۔ بعض لوگوں نے لکھا ہے کہ یہ نام اُس وقت دیا گیا جب اِس کے نسخہ میں سانپ کا گوشت شامل کیا گیا۔ بعض کتابوں کے مطابق تریاق یونانی زبان میں ’’ادویہ سمّیہ قاتلہ‘‘ کے لیے بھی بولا جاتا ہے لیکن اب یہ ہر قسم کے زہروں کے لیے مفید دواء کے معنی میں استعمال کیا جانے لگا ہے۔
 بعض اطِبّاء کا کہنا ہے کہ تریاق فارسی لفظ ’’لفظ تریایوک‘‘سے معرب ہے جو بہ معنی معجونِ دافع زہر ، بہ معنی **فادزہر** اور بہ معنی افیون آتا ہے۔
 دراصل دافع زہر ادویہ کے علاوہ تریاق کا لفظ سریع الاثر مرکبات کے لیے بھی استعمال کیا جاتا ہے۔تریاق کا مخترع اندروماخس اول ہے۔

نسخہ جات
--------

تریاق کے بہت سے نسخے ہیں :

```
مثلاً 
```

1.تریاق اربعہ
2.تریاق ثمانیہ
3.تریاق مثریدیطوس
4.تریاق فاروق
اِن میں تریاق فاروق کو سب سے زیادہ مؤثر سمجھا گیا ہے۔

تریاق کی اقسام
--------------

تریاق کی مندرجہ ذیل اقسام ہیں۔

1. تریاق اربعہ /تریاق صغیر
وجہ تسمیہ:
چار اجزاء پر مشتمل ہونے کی وجہ سے اِسے تریاق اربعہ کا نام دیا گیا ہے۔ اِس کو تریاق صغیر بھی کہتے ہیں۔

2. تریاق افیون

وجہ تسمیہ:
لفاح، شوکران اور افیون کی مضرّت و سمیت کو دور کرتا ہے۔ اِسی مناسبت سے اِس کا نام تریاق افیون رکھا گیا۔

3.تریاق پیچش

وجہ تسمیہ:
زحیر کی خاص دواء ہے۔ اِس مناسبت سے اِس کو تریاق پیچش کہا گیا۔

4. تریاق ثمانیہ

وجہ تسمیہ:
تریاق اربعہ کے نسخے میں حکیم بلیدوس نے چار مزید ادویہ کا اِضافہ کیا جس کی وجہ سے اِس کا نام’’ تریاق ثمانیہ‘‘ رکھا گیا۔ تریاقِ اربعہ کے مقابلہ میں یہ کثیر افادیت کا حامل ہے۔

5. تریاق نزلہ

وجہ تسمیہ:
نزلہ حار میں سریع التاثیر ہے اور تریاقی اثر رکھتا ہے۔ اِس بنا پر اِس کو تریاق نزلہ کہا گیا ہے یعنی نزلہ کی زود اثر دوا۔

6.تریاق وبائی

وجہ تسمیہ:
یہ ایک قدیم مرکب ہے۔ وبائی احوال و امراض میں کثرت سے مستعمل ہے۔ جالینوس نے بھی اِس نسخہ کی تعریف کی ہے۔

مزید دیکھیے
-----------

* طب یونانی
* قانون طب
* فرہنگ اصطلاحات طب یونانی

حوالہ جات
---------

1. ↑  کتاب دستور المرکبات صفحہ 43
2. ↑  "دستور المرکبات ( اوّل) - اقبال احمد قاسمی - بزم اردو لائبریریبزم اردو لائبریری". 16 اپریل 2018 میں اصل سے آرکائیو شدہ. اخذ شدہ بتاریخ 22 اکتوبر 2018.  الوسيط `|url-status=` تم تجاهله (معاونت)
3. ↑  "دستور المرکبات ( دوّم) - اقبال احمد قاسمی - بزم اردو لائبریریبزم اردو لائبریری". 28 مئی 2018 میں اصل سے آرکائیو شدہ. اخذ شدہ بتاریخ 22 اکتوبر 2018.  الوسيط `|url-status=` تم تجاهله (معاونت)
4. ↑  "دستور المرکبات ( سوّم) - اقبال احمد قاسمی - بزم اردو لائبریریبزم اردو لائبریری". 14 جون 2018 میں اصل سے آرکائیو شدہ. اخذ شدہ بتاریخ 22 اکتوبر 2018.  الوسيط `|url-status=` تم تجاهله (معاونت)
5. ↑  "دستور المرکبات ( چہارم) - اقبال احمد قاسمی - بزم اردو لائبریریبزم اردو لائبریری". 22 مئی 2018 میں اصل سے آرکائیو شدہ. اخذ شدہ بتاریخ 22 اکتوبر 2018.  الوسيط `|url-status=` تم تجاهله (معاونت)
6. ↑  کتاب دستور المرکبات

بیرونی روابط
------------

* دیکھیے دستور المرکبات حصہ اولآرکائیو شدہ (Date missing) بذریعہ lib.bazmeurdu.net (Error: unknown archive URL)
* دیکھیے دستور المرکبات حصہ دومآرکائیو شدہ (Date missing) بذریعہ lib.bazmeurdu.net (Error: unknown archive URL)
* دیکھیے دستور المرکبات حصہ سومآرکائیو شدہ (Date missing) بذریعہ lib.bazmeurdu.net (Error: unknown archive URL)
* دیکھیے دستور المرکبات حصہ چہارمآرکائیو شدہ (Date missing) بذریعہ lib.bazmeurdu.net (Error: unknown archive URL)
* ڈاؤن لوڈ کتاب دستور المرکبات
اینگلو ہندوستانی پکوان ایسے کھانے ہیں جو ہندوستان میں برطانوی راج کے دوران تیار ہوا کرتے تھے ۔

اینگلو ہندوستانی پکوان 1930 کی دہائی میں ویر سوامی ریستوران کے ذریعے انگلینڈ لائے گئے، اس کے بعد کچھ دوسرے لوگ بھی ان کھانوں کی تشہیر میں مصروف عمل رہے۔ اینگلو پکوان ہندوستانی کھانوں پر بھی کافی اثرانداز ہوئے۔
انگریز کرنل آرتھر رابرٹ کینی ہربرٹ کے ذریعہ اینگلو ہندوستانی کھانوں کی تفصیلی دستاویز تیار کی گئی تھی جس نے 1885 میں برطانوی راج کے مصاحبوں کو پکوانوں کے امور میں تجاویز اور مشورے دینے کے لیے لکھا تھا، اس کا مقصد یہ بتانا تھا کہ ہندوستانی باورچیوں کو کونسے کھانے بنانے چاہیے۔   ۔

اینگلو کھانوں پر بہترین تجزیہ جینیفر برینن نے 1990 میں اور ڈیوڈ برٹن نے 1993 میں کیا تھا۔

تاریخ
-----

ہندوستان میں برطانوی حکمرانی کے دوران مقامی برطانوی عہدیداروں نے مختلف ہندوستانی پکوانوں کو ملانے اور اینگلو ہندوستانی کھانا تیار کروانا شروع کیے۔

انگلستان میں پہلا مشہور ہندوستانی ریستوراں ہندوستانی کافی ہاؤس 1809 میں لندن میں شروع ہوا۔

ریستوران
--------

1810 میں انگلینڈ میں ہندوستانی کافی ہاؤس کھلا تھا جس میں اینگلو ہندوستانی کھانے پیش کیے جاتے تھے۔

یہ سلسلہ زیادہ چلا نہیں ، اب ہندوستانی ریستوران ملی جلی ہندوستانی پکوان برطانوی عوام کے لیے پیش کرتے ہیں۔

مزید دیکھیے
-----------

پاکستانی پکوان

ہندوستانی پکوان

بریانی

حوالہ جات
---------

1. 1 2 3  Alan Davidson (2014). ویکی نویس: Tom Jaine. *The Oxford Companion to Food* (ایڈیشن 3rd). Oxford: اوکسفرڈ یونیورسٹی پریس. صفحات 21–22. ISBN 0-19-967733-6.
2. ↑  Wyvern (1994) [1885]. *Culinary Jottings for Madras, Or, A Treatise in Thirty Chapters on Reformed Cookery for Anglo-Indian Exiles* (ایڈیشن Facsimile of 5th). Prospect Books. ISBN 0-907325-55-6.
3. ↑  Brennan، Jennifer (1990). *Encyclopaedia of Chinese and Oriental Cookery*. Black Cat.
4. ↑  Burton، David (1993). *The Raj at Table*. Faber & Faber.
**خود سپردگی**  (انگریزی: Surrender) کے کئی معنوں میں زیر قبضہ علاقہ جات کی حوالکی یا ان کے ملکیتی موقف میں سمجھوتا، قلعہ بندی اور محاصروں سے دست برداری یا اس طرح کے مضبوط مورچوں کی دوسروں کی حوالگی، کشیوں، بنکروں اور بکتر بند گاڑیوں کی حوالگی یا کسی فوجی ٹکڑی یا مکمل فوج کی خود کی کسی دوسرے طاقت ور فوج کے آگے خود کو حوالے کر دینا ہے۔ خود سپردگی کبھی کبھار پر امن طریقے سے انجام پا سکتا ہے یا پھر کسی جنگ میں کھائی جانے والی زبر دست شکست کی وجہ سے بھی یہ ممکن ہے۔ ایک خود مختار ریاست کسی جنگ میں ہارنے کے بعد یا پھر اختیارات کی تقسیم یا اقتدار کی حوالگی کے معاہدے کے تحت کسی اور ملک کے آگے خود سپردگی کر سکتی ہے۔ میدان جنگ کی خود سپردگی، چاہے وہ افراد کی جانب سے ہو یا پھر افسروں کے حکم پر ہو، عمومًا ہتھیار ڈالنے والے کے جنگی قیدی کے طور پر بنا لیے جانے پر نتیجہ خیز ہو سکتا ہے۔

خود سپردگی تصادم سے بچنے کے طریقے کے طور پر
-------------------------------------------

2020ء میں ایتھوپیائی وزیر اعظم ابی احمد علی نے شمالی تیگرائی کے علاقائی دار الحکومت میکیلے پر فوج کشی سے قبل علاقائی قابض طاقتوں کو خود سپردگی کرنے کے لیے 72 گھنٹے کا قت دیا تھا۔ فوجی کار روائیوں میں کئی بار غیر ضروری خون خرابے سے ممکنہ طور پر بچنے کے لیے بھی خود سپردگی کے مواقع دیے جاتے ہیں۔

مزید دیکھیے
-----------

* جنگ

حوالہ جات
---------

1. ↑  ایتھوپیا: تیگرائی کو خودسپردگی کے لیے 72 گھنٹے کا الٹی میٹم
**ایما کیلاگہان** (انگریزی: Emma Callaghan)
(28 فروری 1884ء - 31 دسمبر 1979ء) ایک آسٹریلیائی قبیلوں سے تعلق رکھنے والی دایہ، قبیلوں کے حقوق کے لیے کوشاں فعالیت پسند، ایک نرس اور قبائلی ثقافت کو قلمبند کرنے والی خاتون تھیں۔

پیدائش
------

وہ نیو ساؤتھ ویلز کے لا پیروز میں ایک تھاراوال ماں کے یہاں جڑواں بچوں میں سے ایک کے طور پر پیدا ہوئیں۔ تیرہ سال کی مخصر سی عمر میں جس میں کہ وہ از خود کم تعلیم رکھتی تھیں، وہ کم عمری اور ظاہری کم علمی کے باوجود دوسروں کو تعلیم سے آراستہ کرنے کو کوششوں میں ساتھ دینے لگی۔ وہ بیل بروک، نیو ساؤتھ ویلز میں وہاں کے قبائیلیوں کے یہاں ٹیچر بن گئی اور لوگوں خواندگی کے پروگراموں کا حصہ بنیں۔ وہ اس رہائشی علاقے میں پچیس سال تک ریٹا لانگ کے ساتھ مقیم رہیں اور اس اس دوران وہ زچگی، پیدائش کے اندراجات اور لوگوں کے علاج و معالجے کی خدمات انجام دے رہی تھیں۔

ثقافتی کام اور بعد کی زندگی
---------------------------

کیلاگہان سوئی دھاگے کے کام میں مہارت رکھتی تھی۔ وہ دھنگتی زبان کی مترجم بھی تھی۔ اس کی وجہ یہ تھی کہ ان کے اولین شوہر کی یہ زبان تھی۔ وہ بہ طور خاص بائبلی کہانیوں کے مقامی ترجموں پر کام کرتی تھیں۔ آرمی ڈیل میں اس کے نئے گھر پر ایلین کینٹ ہفز آئیں تھیں۔ اپنے دوسرے شوہر کے انتقال کے سال وہ یونان اور ڈنمارک کی شہزادی مرینا سے ملی تھیں۔ اس کا انتقال رینڈویک، نیو ساؤتھ ویلز میں ہوا تھا۔

مزید دیکھیے
-----------

* آسٹریلیا میں خواتین

حوالہ جات
---------

1. ↑  Australian Dictionary of Biography — اخذ شدہ بتاریخ: 25 نومبر 2015
2. ↑  Australian Dictionary of Biography ID:  — بنام: Emma Jane Callaghan — اخذ شدہ بتاریخ: 9 اکتوبر 2017 — عنوان : Australian Dictionary of Biography
3. ↑  آسٹریلیا شخصی آئی ڈی:  — بنام: Emma Jane Callaghan — اخذ شدہ بتاریخ: 9 اکتوبر 2017
4. ↑  "Life Summary - Emma Jane Callaghan - Indigenous Australia". *ia.anu.edu.au*. اخذ شدہ بتاریخ 20 ستمبر 2019.
5. ↑  "An Australian heroine". *Australian Women's Weekly (1933 - 1982)*. 1968-04-24. صفحہ 7. اخذ شدہ بتاریخ 21 ستمبر 2019.
6. ↑  Kelly، Shay Ann. "Callaghan, Emma Jane (1884–1979)". *Australian Dictionary of Biography*. Australian National University. اخذ شدہ بتاریخ 26 اگست 2019.  تحقق من التاريخ في: `|access-date=` (معاونت)
سوات کے خواجگان (خواجہ خیل) خاندان کا شجرہ نصب
**خواجگان (خواجہ خیل)** خاندان، پشتون قبیلے یوسفزئی سے تعلق رکھتے ہیں جو ضلع سوات اور دیر میں آبادہے، خاص طور پہ سوات کے علاقے چارباغ، بریکوٹ، بانډۍ اور مینگورہ میں اور دیر میں چکدرہ سے اوپر تقریباً سارے یوسفزئی خواجہ زئی سے ہی تعلق رکھتے ہیں۔
یہ خاندان سوات آنے سے پہلے پڑھنے پڑھانے کا کام کرتے تھے اور یوسفزئی قبیلے کے سوات آنے کے بعد انھوں نے تجارت کا پیشہ اختیار کیا تھا جو اج تک چلا آ رہا ہے  

دیر میں خواجہ زئی سے ملیزئی آباد ہیں جو پھر ریاست دیر کے شاہی خاندان بھی اس ہی قبیلے سے ٹھہرا۔ تیمرگرہ کے علاقے میں زیادہ تر ملیزئی کے ذیلی شاخ اوسیٰ خیل آباد ہے جو وہاں پہ ملکانہ حیثیت سے بھی رہتے ہیں۔ اخون خیل

قوم دیر کے شاہی قوم ہے جن کا تعلق ملیزئی کے پائندہ خیل قوم سے ہے۔

لہجہ
----

یہ یوسف زئی پشتوبولتے ہیں جس میں زیادہ تر **ش** کی بجائے **ښ** (خین) کا استعمال کرتے ہیں، یعنی پشتون کو پښتون کہتے ہیں اور پشتونخوا کو پښتونخوا بولتے ہیں۔ اس وجہ سے یوسفزئی لہجے کو عام زبان میں سخت پشتو بھی کہا جاتا ہے

حوالہ جات
---------

1. ↑  Khwajgan (Khwaja Khel) - Wikipedia
دنیائے ہومیوپیتھی میں ڈاکٹر ولیم بورک کی کثیر المطالعہ تصنیف "بورک میٹریا میڈیکا "کلیدی حیثیت رکھتی ہے جس کے انگریزی میں نوایڈ یشن شائع ہو چکے ہیں اور یہ دوامیٹریامیڈ یکا میں (10) نمبر پر ہے،

alt text

علامات دوا
----------

یہ دوا قلبی عوارض میں مفید ہے جو گھٹیا یا انفلوئنز یا پیشاب میں البومن آنے کے بعد پیدا ہوئے ہوں اور جب دل کے پٹھے چر بیلی خرابیوں کا شکار ہو گئے ہوں، یہ دوا نبض کو باقاعدہ بناتی ہے۔ دل کے سکڑاو کی حالت کو بڑھاتی ہے اور پیشاب زیادہ لاتی ہے۔ اس استسقاءمیں بالخصوص مفید ہے جو دل کی خرابی سے وابستہ ہو۔ جسمانی سکت کمزور، اس کے ساتھ دل کمزور اور نبض سست چھاتی میں پانی آئے، جلندھر استسقاءعام ۔

### سر

ہلکا معلوم ہو، پیشانی کے آر پار درد ہو، سر کے پچھلے حصے سے شروع ہو کر درد کپنتیوں کو پار کر کے آنکھوں تک آئے۔ کھڑا ہونے سے، سر کونیز ی سے گھمانے سے یا لیٹ جانے سے سر چکرائے، کان گونجیں، ایسا محسوس ہو کہ جیسے کھوپڑی کی جلد ترین گئی ہے۔ آنکھیں پھیل جائیں۔ 

### منہ

چکنا زبان گندی، زدر، پُر درد جیسے جھلس گئی ہو۔ 

### دل:۔

دل کو کواڑوں اور شاہ رگ سے خون پلٹ جائے، شہ رگ کا پرانا ورم، دل کے پٹھوں کا ورم جبکہ چربی آچکی ہو، دل کی جھلیوں کی سوزش جو گھٹیا کے باعث پیدا ہو ( کلمیا) چھاتی کے اگلے حصے میں دل کے آس پاس درد، دھڑکن اور سانس کی تنگی، زبردست وریدی اجتماعی خون، دمہ جو دل کی خرابی سے آیا ہو۔ ( کیوبریکو) دل میں چربی آجانا۔ دل کے پٹھوں کا ورم، دل کی رفتار بے قاعدہ، گھٹن ہو اور سر چکرائے، نبض کی چال تیز بے قاعدہ ہو۔ 

### معدہ:۔

جیسے بھاری بوجھ رکھا ہے، زبردست، پیٹ کے بالائی حصہ میں غشی کی سی نقاہت، گھر سے باہر طبیعت اچھی رہی۔ 

### معدہ

جیسے بھاری بوجھ رکھا ہے، زبردست بھوک، پیٹ کے بالائی حصہ میں غشی کی سی نقاہت، گھر سے باہر طبیعت اچھی رہے۔ 

### پیشاب

بالائی سطح پر تیل کے قطرے تیرتے نظر آئیں، مقدار میں کم، البومن آئے۔ 

### آلات تنفس:۔

گہرا سانس لینے کی بار بار خواہش ہو۔ جیسے چھاتی پر بوجھ رکھا ہے۔ نیند۔ بے چین، خوفناک خواب آئیں۔ 

### ہاتھ پاؤں :۔

گردن کے پچھلے حصہ میں درد ہو، ریڑھ سخت اور درد پانی آجائے ۔

### تعلقات:۔

اڈونیڈن، یہ دوا بھی دل کے لیے مقوی ہے اور پیشاب آور ہے خام صورت مین ایک چھاتھائی گرین یومیہ 1xطاقت کی 2 سے پانچ گرین تک مقدار خوراک ہے یہ دوا دل کے سکڑاو کے وقفے کو لمبا کرتی ہے، اس طرح وریدوں میں جمع شدہ خون نکالنے میں مدد کرتی، ڈیجی ٹیلس کا بہترین بدل ہے اور اگر جسم میں جمع ہوتی رہے تو کوئی برا اثر نہیں لاتی۔ 

### مقابلہ :۔

ڈیجی ٹیلس، کریٹیگس، کنولیریا، اسٹروپنیھتس۔ 

### طاقت:۔

مدرٹنکچر اور چھوٹی طاقت 
مدرٹنکچر 5سے 10 قطرے 

**حوالہ:**

بورک میٹریا میڈیکا
**دوہا** ، مختصر شاعری کی شکل ہے جسے چھٹی صدی عیسوی کے آغاز سے ہی ہندوستان کے شاعروں اور شمالی ہندوستان کے گویوں نے بڑے پیمانے پر رواج دیا۔ 

کبیر ، تلسی داس ، رحیم اور نانک کے دوہے مشہور ہیں. ہندی شاعرکی ستسئی، بہاری میں کئی دوہے موجود ہیں۔ دوہے برصغیر پاک و ہند میں اب بھی مقبول صنف ہیں۔

کمپوزیشن
--------

دوہا صنف میں مشکل اور غیر روایتی مضامین ادا کرنے کی روایت شمالی ہندوستان میں مقبول ہوئی۔ جین، برہمن اور مسلمانوں نے اس صنف کو مقبول کروانے میں کردار ادا کیا جس میں مہاکاوی ، رسا اور اپدیشک ادب کی قسمیں شامل ہیں۔ اس ادب کے مقبول عنوانات میں شجاعت ،شہوانیت ، اخلاقیات ، عام زندگی ، واقعاتی مناظر ، فطرت ، اقوال اور محاورے شامل ہیں۔ 

مذہبی دوہا ادب بدھ مذہب ، جینوں اور شیواؤں کی شراکتوں پر مبنی ایسا ادب ہے جو روحانیت اور اخلاقیات پر مشتمل تھا۔ روحانی دوہا ادب مصنوعی انداز سے مبرا صوفیانہ مذہبی رنگ لیے ہوئے ہے جس میں علامتوں کو استعمال کیا جاتا ہے اور استاد مبلغ کی اہمیت پر زور دیا جاتا ہے۔ اس کے مصنف اول اولیاء اور بعد ازاں شاعر تھے۔ دوہوں کی شاعرانہ قدر اگرچہ اعلی نہیں ہے مگر جذبات اور محسوسات میں اخلاص بدرجہ اتم موجود ہے۔ ناتھا ، سانٹا ، سہاجیا اور ویشنو دبستان بہت مشہور تھے۔

برہمنی شراکتیں
--------------

برہمنی دوہا ادب ابھینو گپتا کی تنترسرا اور پراترمشکورتی میں دستیاب ہے جو سنسکرت میں کشمیری شیوازم تحاریر پر مشتمل ہے۔

سندھی دوہے
----------

دوہا یا دوہو سندھی ادب کا ایک اہم حصہ ہے۔ ایم جوتوانی نے عربی کے دو سطروں والے *بیت* کا سراغ *دوہا* ، *بارو دوہا سوراتھا* اور *تنویری دوہو سے لگایا ہے*  ۔ سندھی ادب کا بنیادی ماخذ صوفی -وید شاعری ہے جو *دوہا* یا *بیت* کی شکل میں ہوتی ہے اور گائی جا سکے ۔

حوالہ جات
---------

1. ↑  Anniemarie Schimmel. *A History of Indian Literature Vol.9*. Otto Harrassowitz. صفحہ 5.
2. ↑  K.M.George. *Modern Indian Literature, an Anthology*. Sahitya Akademi. صفحہ 371.
Endotracheal tube with a syringe attached.
**داخل رغامی نلی** (endotracheal tube) اصل میں ایک ایسی نلی ہوتی ہے جو مریض کے رغامی یا نرخرہ (trachea) میں ڈالی جاتی ہے اور اس کے ذریعہ مریض کی سانس تضبیط(کنٹرول) کرنا آسان ہو جاتا ہے۔ یہ عام طور پر پلاسٹک Silicones یا ربر کی بنی ہوتی ہے۔ ان کی کئی قسمیں اور کئی سائز ہوتے ہیں۔ یہ عام طور پر Single Lumen ہوتی ہیں مگر پھیپھڑوں Lungs کی سرجری میں Double Lumen (دونالی) ٹیوب بھی استعمال ہوتی ہے جس سے دونوں پھیپھڑوں میں الگ الگ سانس Ventilation کنٹرول کرنا ممکن ہو جاتا ہے اور ایک پھیپھڑے Lung کی Secretion (رطوبت) سے دوسرے پھیپھڑے Lung کو محفوظ رکھنا بھی ممکن ہو جاتا ہے۔ داخل رغامی نلی (endotracheal tube) دراصل سانس کا قدرتی راستہ airway کنٹرول کرنے کا بہترین طریقہ ہے۔ endotracheal tube ڈالنے کے لیے جو آلہ استعمال ہوتا ہے اسے laryngoscope کہتے ہیں۔

Laryngoscope which help pass endotrcheal tube
Endotracheal ٹیوب Cuff کے سا تھ اور بغیر Cuff کے دونوں طرح کی ہوتی ہیں چھوٹے بچوں میں عام طور پر بغیر Cuff کی ٹیوب استعما ل کرتے ہیں کیونکہ چھو ٹے بچوں کا Larynx بھی گول ہوتا ہے۔ بڑوں میں عام طور پر Cuff والی ٹیوب استعمال کی جاتی ہے کیونکہ بڑوں کا Larynx گول نہیں ہوتا بلکہ Diamond Shape ہوتا ہے۔ Cuff میں جب ہوا بھر جاتی ہے تو یہ Trachea کی دیوار تک پھول جا تا ہے اور اس طرح ہوا کی لکیج Leakage کو ختم کر دیتا ہے اور معدہ کی تیزابیت، لعاب Salive یا خون Blood وغیرہ کو بھی Lung میں نہیں پہنچنے دیتا۔ اس طرح Lung محفوظ ہو جاتے ہیں ۔

  

Endotrachealٹیوب کب ڈالی جا تی ہے؟  

یہ بہت سا رے موقعوں پر استعمال ہوتی ہے۔ مثلاً کئی آپریشن کے دوران کئی ICU کے مریضوں کے لیے بعض مریضوں کو ایمبولینس کے ذریعے ہسپتال منتقل کرنے کے لیے Ventilator کے مریضوں کے لیے وغیرہ اس کا بنیا دی فارمولا یہ ہے کہ ہر وہ مریض جس کا سا نس درست نہ ہو یا عنقریب درست نہ رہنے کا خطرہ ہو تو اسے Endotracheal ٹیوب کی ضرورت ہوتی ہے۔   

Endortacheal ٹیوب کے نچلے سرے پر جو دیوار میں سوراخ ہوتا ہے اسے Murphy's Eye کہتے ہیں ۔

پلاسٹک سے بنے ہوئے ڈمی مریض میں endotracheal tube ڈالنے کی مشق کروائی جا رہی ہے۔

مزید دیکھیے
-----------

* Airway
* Laryngeal mask airway
* ICU
* توقفِ قلب
* قلبی رئوی احیاء
* تھایوپینٹال سوڈیئم
* کتامائن
* سکسامیتھونیم
* نوسمین
* Vaporizer
**خیبر** سعودی عرب میں مدینہ منورہ سے شمال کی جانب 95 میل کے فاصلے پر واقع ایک شہر ہے۔ قبل از اسلام یہ علاقہ یہودیوں کا مسکن تھا۔

غزوہ خیبر
---------

 تفصیلی مضمون کے لیے **غزوہ خیبر** ملاحظہ کریں۔
خیبر کو محمد صلی اللہ علیہ و آلہ وسلم نے 629ء میں اسے فتح کیا اس کی تفصیل غزوہ خیبر کے مقالے میں دیکھی جا سکتی ہے۔ اس بستی میں یہود کے چھ قلعے تھے جن میں قموص سب سے زیادہ مستحکم تھا۔ عرب میں یہی مقام یہود کی قوت کا مرکز تھا۔ 7 ھ میں جب انھوں نے حضور صلی اللہ علیہ وسلم سے لڑنے کے لیے تیاری شروع کی تو حضورصلی اللہ علیہ و آلہ وسلم نے بھی فوج جمع کی۔ اس موقع پر آپ نے پہلی مرتبہ علم تیار کرائے اورخاص علم جو حضرت عائشہ رَضی اللہُ تعالیٰ عنہا کی چادر سے بنایا گیا تھا حضرت علی کو عطا فرمایا۔ مرحب پہلوان نے قموص کی مدافعت میں سردھڑ کی بازی لگا دی۔ آخر میں بیس دن کے محاصرے کے بعد مرحب مارا گیا۔ اور قلعہ حضرت علی  کے ہاتھوں فتح ہو گیا۔ یہودیوں نے مجبور ہو کرصلح کر لی۔ مزروعہ زمین پر یہودیوں کا قبضہ رہنے دیا گیا اور یہ شرط طے پائی کہ پیدوار کا نصف ہر سال مسلمانوں کو دیا جائے گا۔ خلیفہ ثانی حضرت عمر فاروق کے عہد میں یہودیوں نے عہد شکنی کی تو انھیں عرب کی حدود سے باہر نکال دیا گیا۔

متعلقہ مضامین
-------------

* مدینہ منورہ
* غزوہ خیبر

| * د
* ب
* ت
سعودی عرب کا پرچم سعودی عرب کے شہر بلحاظ آبادی |
| --- |
| 1,000,000 اور اس سے زیادہ | 
* دمام
* ہفوف
* جدہ
* خمیس مشیط
* مکہ
* مدینہ منورہ
* ریاض
* طائف

 |
| 300,000-999,999 | 
* ابھا
* الخرج
* بریدہ
* حائل (شہر)
* حفر الباطن
* الجبیل
* الخبر
* نجران
* قطیف
* تبوک، سعودی عرب

 |
| <299,999 | 
* الباحہ (شہر)
* اللیث
* مجمعہ
* قنفذہ
* عرعر
* بقیق
* بارق
* بیشہ
* ظہران
* درعیہ
* ضبا، سعودی عرب
* سکاکا
* جازان
* خفجی
* راس تنورہ
* عنیزہ
* ینبع

 |
| ماخذ: cdsi.gov.sa |
| اردو بلحاظ ملک و علاقہ جات |
| --- |
|  |
| افریقا
* موریشس
 |
| ایشیا
* ایران
* بنگلہ دیش
* بھارت
* پاکستان
* ترکی
* چین
* جاپان
* قطر
* کرغیزستان
* متحدہ عرب امارات
* میانمار
* نیپال
* سری لنکا
 |
| یورپ
* برطانیا
* ڈنمارک
* جرمنی
* چیک جمہوریہ
* روس
* سویٹزرلینڈ
* سویڈن
* فرانس
* ناروے
 |
| امریکین
* ٹرینیڈاڈ و ٹوباگو
* سرینام
* کینیڈا
* گیانا
 |
| اوقیانوسیہ
* آسٹریلیا
* فجی
 |
| Portal icon باب اردو زبان |
| * د
* ب
* ت
 |

سری لنکا میں سنہالا اور تمل سرکاری زبانوں کا موقف رکھتی ہیں۔ اس کے علاوہ انگریزی زبان کثیرالاستعمال ہے۔ تاہم پاکستان کے ساتھ بڑھتے ہوئے تجارتی تعلقات کی وجہ سے یہاں کے عوام میں اردو کے لیے نئی دلچسپی پیدا کر دی ہے۔ اس کے علاوہ کئی لنکائی طالب علم پاکستان میں اعلٰی تعلیم حاصل کرنا چاہتے ہیں جس کے لیے اردو معاون زبان ثابت ہوتی ہے۔

بابائے اردو مولودی عبد الحق اردو لینگویج سنٹر
---------------------------------------------

اکتوبر 2015ء میں پاکستانی سفارتخانے کے توسط سے اس ملک میں اردو زبان کی تدریس کا پہلا مرکز قائم ہوا۔ یہ مرکز مولوی عبدالحق کے نام سے موسوم کیا گیا ہے جو اردو زبان کے فروغ اور اس کی ترقی کے لیے کوشاں تھے۔ افتتاحی اجلاس میں سفیر شکیل حسین کے ایک بیان کے مطابق یہ مرکز طلبہ کو زبان کی مفت تدریس فراہم کرے گا۔ اس موقع پر عبد الحمید محمد فوزی بھی موجود تھے جو اس وقت سری لنکا کے وزیر برائے قومی یکجہتی اور مصالحت رہے تھے۔

مزید دیکھیے
-----------

* سری لنکا
* اردو

حوالہ جات
---------

1. ↑  First ever Urdu Language Centre in Sri Lanka inaugurated | The Sunday Times Sri Lanka
2. ↑  "First ever Urdu language center in Sri Lanka inaugurated". 17 ستمبر 2019 میں اصل سے آرکائیو شدہ. اخذ شدہ بتاریخ 09 ستمبر 2019.  الوسيط `|url-status=` تم تجاهله (معاونت)
|  |
| --- |
|  |

**سامان لادنے کا بل** یا **بل آف لیڈلگ** ایک ایسا دستاویز ہے جو سامان بھیجنے والے اور مال بردار کمپنی کے مابین ایک معاہدے کی شرائط طے کرتی ہے جس کے تحت ایک مخصوص رقم کے بدلے سامان کو ایک مخصوص راستے سے ایک جگہ سے دوسری جگہ بهیجا جاتا ہے۔ عام طور پر سامان بھیجنے والا تاجر مال بردار کمپنی کی طرف سے جاری کردہ فارمز پر اس بل کو تیار کرتا ہے۔

### درجات

1۔ درست سامان لادنےکا بل (Clean Bill of Lading)

2۔ تهرو بل آف لیڈنگ (Through Bill of Lading )

3۔سامان لادنے کا خراب بل (Foul Bill of Lading)

### مقاصد

1۔ یہ ٹائٹل کے دستاویز کے طور پر

2۔ سامان لے جانے کے معاہدے کے طور پر

3۔ اور اشیا کی رسید کے طور پر کام کرتا ہے۔

### اقسام

1۔ اسٹریٹ بل آف لیڈلگ (Straight Bill of Lading)

2۔ آرڈر بل آف لیڈلگ (Order Bill of Lading)

3۔ بیئرر بل آف لیڈلگ (Bearer Bill of Lading)

4۔ سرینڈر بل آف لیڈلگ (Surrender Bill of Lading)

### دیگر

منسلک استلاحات میں ان لینڈ بل آف لیڈنگ، ایئروے بل اور سمندری بل شامل ہیں۔

|  |  |
| --- | --- |
|  | ویکی ذخائر پر **سامان لادنے کا بل** سے متعلق سمعی و بصری مواد ملاحظہ کریں۔ |
ذوالنون مصری سے مغالطہ نہ کھائیں۔
ذوالنون کے معنی ہیں مچھلی والا۔ مراد اس سے یونس علیہ السلام ہیں جنہیں مچھلی نے اللہ کے حکم سے نگل لیا تھا۔
ذوالنون اور صاحب الحوت یہ دونوں حضرت یونس علیہ السلام کے لقب ہیں اس کے معنی ہیں مچھلی والا، حضرت یونس علیہ السلام کو چونکہ چند روز مچھلی کے پیٹ میں رہنا پڑا تھا اس لیے ان کا لقب ذوالنون یا صاحب الحوت پڑ گیا،سورہ ن و القلم میں (صاحب الحوت) فرمایا ہے اصل نام یونس ہے اور والد صاحب کا نام متّٰی بن شتّٰی ہے بعض حضرات نے متّٰی ان کی والدہ کا نام بتایا ہے، جیسا کہ ابن کثیر نے فرمایا ہے اس صورت میں ان کی نسبت ماں کی طرف ہوگی جیسا کہ حضرت عیسیٰ علیہ السلام کی نسبت ان کی والدہ مریم کی طرف ہے۔
بیہقی نے "دلائل النبوۃ" میں خلیل بن احمد سے روایت کیا ہے کہ پانچ انبیائے کرام دو دو ناموں والے تھے۔ محمد اور احمد ہمارے نبی صلی اللہ علیہ وآلہ وسلم، عیسیٰ اور مسیح، اسرائیل اور یعقوب، یونس اور **ذوالنون**، الیاس علیہ السلام اور ذوالکفل

مزید دیکھیے
-----------

* یونس علیہ السلام

حوالہ جات
---------

1. ↑  تفسیر الکتاب ڈاکٹر محمد عثمان۔ الانبیاء87
2. ↑  تفسیر جلالین از جلال الدین سیوطی زیر تشریح آیت الانبیاء83
3. ↑  دلائل النبوة، أحمد بن الحسين البيهقي ناشر: دار الكتب العلمية بیروت
تکنیک کی بہت سی تعریفیں کی گئی ہیں۔ جن سے اس اصطلاح کو سمجھنے میں کافی مدد ملتی ہے۔ ارسطو کہتا ہے "تکنیک سے مراد ہے وہ طریقہ جس سے فنکار اپنے موضوع کو پیش کرتا ہے۔ یعنی فنکار کا طریقہ اظہار تکنیک ہے۔ تاہم بات آگے بڑھانے سے قبل ایک نظر لغات ر ڈالتے ہیں تاکہ متعین معنی کا ادراک ہو کیونکہ ارباب نقد و نظر کا خیال ہے کہ یہ بدلتے ہوئے حالات میں خود کو تبدیل کرتی رہتی ہے۔ کیا لغات بھی بدلتی ہوئی صورت حال کا ساتھ دیتی ہیں۔ وپسٹر کالجیٹ کے مطابق:  

TECH- NIQUE  

a) The manner in which technical details are treated (As by a writer)  

b) Basic Physical movements are used (As by a Dancer)  

c( Ability to Treat such details or use such movemnts. 
لفظ "تکنیک" ہم تک انگریزی کے وسیلے سے آیا اور انگریزی نے خود اسے یونان سے مستعار لیا ہے۔ یونانی میں یہ لفظ Technikosاور انگریزی میں Techniqueبنا۔ مگر اس کے معنی طریق کار ہی کے رہے ،جو یونانی میں مستعمل تھے، "ڈکشنری آف لٹریری ٹرمز" کے الفاظ دیکھیے :  

Technique:  

(Gk. ART, CRAFT) The Method Craft And Skill of Writing

(تکنیک : یہ ایک یونانی لفظ ہے جس کے لغوی معنی ہیں "فن یا طریقہ کار" ادب میں لفظ تکنیک کو عموماً"طرزِ تحریر" یا "قدرت ِ بیان "کے معنوں میں لیا جاتا ہے)  

گویا "تکنیک "افسانہ نگاری کے عمل میں وہ طریق کار ہے جو خیال کو وجود دینے میں معاون ہے اس بات کی مزید وضاحت کے لیے درجِ ذیل مثال سے مدد لے سکتے ہیں۔   

ایک مکان بنانے کے لیے سب سے پہلے خیال آتا ہے، پھر زمین کا انتخاب کیا جاتا ہے، پھر نقشہ تیار کیا جاتا ہے اور پھر اس نقشے کے مطابق کاریگر دیواریں، چھتیں، دروازے، کھڑکیاں وغیرہ لگاتے اور رنگ و روغن کرتے ہیں۔ جب مکان تیار ہو جاتا ہے تو اس ساری تگ و دو کو نتیجہ خیز بنانے کے لیے مکین آجاتے ہیں اور مکان گھر بن جاتا ہے۔   

اس سارے عمل کو اگر افسانے پر تطبیق کریں تو جو خیال آتا ہے وہ واقعے سے ابھرتا ہے اور جو زمین ہے وہ افسانے کا پلاٹ، ڈرائنگ (نقشہ سازی) ذہنی عمل اور اس ذہنی عمل کے مطابق مکان تعمیر ہوتا ہے، یہ سارا عمل تکنیکی اوراسلوبی ہے اور جو مکان تیار ہوا وہ ہیئت ہے اور جو گھر ہے وہ مکمل افسانہ ہے۔ صرف تکنیک گھر نہیں بنا سکتی اور نہ افسانہ، مگر افسانے کو تکمیلیت عطا کرنے کے لیے ایک موزوں تکنیک ضروری ہے۔

حوالہ جات
---------

1. ↑  "ارسطو، "بوطیقا" (ترجمہ) عزیز احمد۔ درد اکیڈیمی لاہور 1965
2. ↑  "Webster's Ninth New Colligiate
Dictionary" G&C MerriaCompany O Massachusestes USA 1985
3. ↑  "A Dictionary of Literary Terms" Martin Grey, Long man Group UK Limited, 1994
زکوۃ سے مغالطہ نہ کھائیں۔
**ذکات**  وہ عمل جس کے ذریعے خشکی کے جانور حلال ہوتے ہیں۔ اسے تذکیہ بھی کہتے ہیں۔

ذکات قرآن میں
-------------

ذبیحہ میں ذکاۃ اس کا پاک کرنا ہے۔ اسی معنی میں سورہ المائدہ کی آیت نمبر 3میں ذکر ہے اِلَّا مَا ذَكَّيْتُمْ مگر جسے تم ذبح کر لو۔

ذکات حدیث میں
-------------

* صحاح میں ہے ذَکَّیْتُ الشَّاۃ میں نے بکری کو ذبح کر دیا۔
* محمد صلی اللہ علیہ و آلہ وسلم نے فرمایا کہ ماں کو ذبح کرنا جنین کو ذبح کرنا ہے "ذَكَاةُ الجَنِينِ ذَكَاةُ أُمِّهِ۔"(سنن الترمذی) امام ابو حنیفہ رحمۃ اللہ اس حدیث کا مفہوم یہی متعین کرتے ہیں کہ ماں کے ذبح کیے جانے کی طرح جنین کو بھی ذبح کیا جانا چاہیے ۔
* عن أبي جعفر قال: ذکاۃ الأرض یبسہا۔
* اگر ناپاک زمین خشک ہو جائے اور اس پر نجاست کا اثر اور بدبو ظاہر نہ ہو تو اس پر نماز پڑھنا جائز ہے۔

تذکیہ کی حقیقت
--------------

تذکیہ کی حقیقت صرف یہ ہے کہ جانور کی طبعی حرارت کو بدن سے نکال دیا جائے لیکن شریعت میں (ہر طریقہ سے ازالۂ حرارت کو تذکیہ نہیں کہا جاتا بلکہ ایک خاص طریقہ سے ابطال حیات کا نام تذکیہ ہے)یعنی بالارادہ اللہ کا نام لے کر حلق و لبہ کو کاٹ کر یا چھید کر ابطال حیات کرنے کا نام شرعاً تذکیہ ہے۔ ابوہریرہ کی روایت ہے کہ رسول اللہ (صلی اللہ علیہ وآلہ وسلم) نے بدیل بن ورقاء خزاعی کو اونٹ پر سوار کر کے منیٰ کی گھاٹیوں میں (تمام حاجیوں کی تعلیم کے لیے) یہ ندا کرنے کے لیے بھیجا کہ ذکات (ذبح اور نحر) حلق اور لبہ میں ہونا چاہیے۔ ۔

دو قسمیں
--------

امام شافعی اپنی بے نظیر کتاب ’’الام‘‘ میں فرماتے ہیں۔
’’ذکوٰۃ کے دو طریقے ہیں۔ ایک طریقہ تو ذکاۃ اختیاری کا ہے اور وہ ذبح یا نحر ہے۔ دوسرا طریقہ ذکاۃ غیر اختیاری کا ہے۔ اس میں اپنے ہاتھ سے تیر مارنا یا کسی ہتھیار سے کام لینا یا شکاری جانوروں سے شکار کرنا وغیرہ صورتیں داخل ہیں اور ان سب میں انسانی فعل و عمل کو دخل ہے۔ گڑھا کھود کر کسی جانور کو اس میں گرا کر ماردینا ذکاۃ شرعی کے طریقوں میں داخل نہیں ہے۔ خواہ گڑھے میں ہتھیار ہوں یا نہ ہوں۔ اسی طرح اگر ایک شخص نے تلوار یا نیزہ گاڑ لیا، پھر کسی جانور کو اس کی طرف بھگایا اور اس سے ذبح ہو گیا تو اس کا کھانا بھی جائز نہیں ہے۔ کیونکہ یہ بلا کسی شخص کے ذبح کرنے کے ذبح ہوا۔‘‘

حوالہ جات
---------

1. ↑  آسان فقہی اصطلاحات صفحہ نمبر: 22
2. ↑  المصنف لابن ابی شیبۃ 1؍420
3. ↑  سنن الدارقطنی المؤلف : علی بن عمر أبو الحسن الدارقطنی ناشر : دار المعرفۃ بيروت
4. ↑  الأم ،مؤلف: أبو عبد اللہ محمد بن إدريس الشافعی ،ناشر: دار المعرفة - بيروت
2006
**جج** (انگریزی: Judge) وہ افسر جو قانون کے اعلیٰ امتحانات پاس کرنے کے بعد قانون سے کماحقہ واقفیت رکھتا ہو اور اسے کسی دیوانی یا فوجداری عدالت کی صدارت پر فائز کیا گیا ہو۔ پاکستان میں دیوانی عدالتوں کے جج سول جج کہلاتے ہیں۔ اور فوجداری، ماتحت عدالتوں کے جج مجسٹریٹ۔ البتہ فوجداری عدالت بالا سیشن جج کی عدالت ہوتی ہے۔ اور سیشن جج کو دیوانی اختیارات کی عدالت بالا کی حیثیت سے ڈسٹرکٹ جج کہتے ہیں۔تمام سول جج سینئر سول جج کے ماتحت کام کرتے ہیں۔تمام ایڈیشنل سیشن جج ایک سیشن جج کے ماتحت سب کام کرتے ہیں ہیں ان کا دائرہ اختیار سیشن جتنا ہی ہوتا ہے۔سب سے پہلے سیول جج بھرتی کیے جاتے ہیں اور ہائی کورٹ خود ایڈیشنل سیشن جج بھرتی کرتی ہے۔سول جج بھرتی ہونے کے لیے یے کم ذات کم دو سال کا تجربہ وکالت میں ہونا لازمی ہے۔اس کا امتحان ان سے پہلے پنجاب پبلک سروس کمیشن لیتیآرکائیو شدہ (Date missing) بذریعہ ppscpastpapers.com (Error: unknown archive URL) تھی پر اب لاہورہائیکورٹ سیول جج کے امتحان خود لیتی ہے۔در جائے اول میں بھرتی کرنے کے ساتھ ساتھ ایک سورج قابلیت کے لحاظ سے ایڈیشنل سیشن جج تک ریٹائر ہو سکتا ہے۔

مزید دیکھیے
-----------

* قاضی

|  |  |
| --- | --- |
|  | ویکی ذخائر پر **جج** سے متعلق سمعی و بصری مواد ملاحظہ کریں۔ |



1. ↑  عنوان : International Standard Classification of Occupations — جلد: 4 — ناشر: عالمی ادارہ محنت  — شائع شدہ از: ترتیب مواد
**بھریا روڈ** پاکستان کے صوبہ سندھ کا شہر ہے جو ضلع نوشہرو فیروز میں واقع ہے۔ یہ ضلع نوشہرو فیروز کا کاروباری مرکز ہے۔پاکستان کی 2017 کی مردم شماری کے مطابق، بھریا روڈ کی آبادی 87,2352 تھی، جو اسے مورو کے بعد ضلع کا دوسرا بڑا شہر بناتی ہے۔

آمد و رفت
---------

ریلوے اسٹیشن: بھیریا روڈ کا اپنا ریلوے اسٹیشن ہے جو کراچی سے پشاور کے راستے روہڑی جانے والی مرکزی ریلوے لائن پر (1922 میں) بنایا گیا تھا۔ یہ کراچی سے 220 میل (350 کلومیٹر) اور روہڑی سے 68 میل (110 کلومیٹر) کے فاصلے پر واقع ہے۔ یہ ریلوے اسٹیشن ملحقہ قصبوں (کرونڈی، پکا چانگ، رائد حاجی دریا خان جلبانی، بھیریا سٹی، کنڈیارو، تھروشاہ اور نوشہرو فیروز اور ان قصبوں سے ملحقہ دیہی علاقوں) کے لوگوں کی خدمت کرتا ہے۔ 

روڈ ٹرانسپورٹ: چوبیس گھنٹے روڈ ٹرانسپورٹ (کرائے پر کار، کوچز اور ایس یو وی) ریلوے اسٹیشن کے پارکنگ ایریا میں دستیاب ہے جو جنوب میں کراچی اور شمال میں پشاور تک جا سکتی ہے۔ اس کے علاوہ کراچی، حیدرآباد، نواب شاہ اور سکھر کے لیے باقاعدہ کوچ سروس دستیاب ہے جو اپنے مقررہ وقت پر مناسب کرایہ کے ساتھ روانہ ہوتی ہے۔ 
ریا روڈ اور ملحقہ علاقہ بہت زرخیز ہے اور آبپاشی کے لیے نہری پانی وافر مقدار میں دستیاب ہے۔ صوبہ سندھ کے ضلع نوشہرو فیروز کے اس حصے میں گندم، گنا، مکئی اور کپاس اہم فصلیں ہیں۔ ان زرعی مصنوعات کی بہت بڑی ہول سیل مارکیٹ ہے اور پورے جنوبی سندھ کے تاجر اس کا دورہ کرتے ہیں جہاں وہ بڑی تعداد میں مصنوعات خریدتے ہیں
بوبن ان کی عمارت
**بوبن ہیڈ** آسٹریلیا کے نیو ساؤتھ ویلز کے شمالی ٹورمررا کے مضافاتی علاقے کے شمال میں کوون کریک پر ایک نقطہ ہے۔ یہ کورانگی چیس نیشنل پارک کا ایک "قریب-شہری" حصہ ہے۔ بوبن ہیڈ آسانی سے بوبن ہیڈ روڈلے کر نارتھ ٹورمررا یا کورانگی چیس روڈ، ہارنزبی کے قریب کوہ کولہ سے ہوتا ہوا پہنچ جاتا ہے۔بوبن ہیڈ کی سہولیات میں ایک مرینا، گیس باربی کیو کے ساتھ پکنک کے علاقے، مرینا میں ایک لائسنس یافتہ ریستوراں اور کیوسک، مرینا میں چھوٹی کشتی کرایہ پر لینا، اور بوبن ہیڈ ان میں دوپہر کے کھانے کے وقت کا ایک ریستوراں شامل ہے، جس میں بوبن ہیڈ اِن بھی شامل ہے۔ نیشنل پارکس انفارمیشن سینٹر۔  اس علاقے میں آگ کے بہت سے راستے اور مینگروو بورڈ واک بھی ہے۔ بوش واک کے کچھ پگڈنڈیوں کے ساتھ ساتھ مقامی کندہ کاری کا مشاہدہ کیا جا سکتا ہے۔ مرینا کے اندر واٹر فرنٹ کے ساتھ ایک دریافت کا راستہ بھی ہے جو اس علاقے کی تاریخ کو بیان کرتا ہے۔

### تاریخ

بوبن ان کو 1936ء میں کورانگی چیس ٹرسٹ نے تعمیر کیا تھا۔ سرائے کو سرکاری طور پر 5 مارچ 1937ء کو نیو ساؤتھ ویلز کے پریمیئر مسٹر سٹیونز نے کھولا تھا۔

حوالہ جات
---------

1. ↑  Bobbin Head Masterplan 2006
**امین خان** ( (بنگالی: আমীন খান)‏ ، فارسی: امین خان‎ ) 1272 میں بنگال کا گورنر تھا جسے عہدے سنبھالنے کے بعد ہی معزول کر دیا گیا تھا۔

تاریخ
-----

1272 میں ، امین خان کو سلطان غیاث الدین بلبن نے بنگال کا گورنر مقرر کیا۔ چونکہ بیشتر بنگال 30 سال سے زیادہ عرصہ تک مشرقی گنگا خاندان کے زیر اقتدار رہا تھا ، لہذا وہ بہت کم رقم یا طاقت کے ساتھ ایک کمزور حکمران رہا۔ کی وجہ سے یہ طغرل طغان خان کے ایک سابق گورنر بنگال کو بنگال کا ذیلی گورنر تعینات کیا جارہا تھا. 

اس کے فورا. بعد ، تغان خان نے امین کو معزول کر دیا اور خود کو نیا گورنر قرار دے دیا۔ چنانچہ اسی سال امین خان کی مختصر حکومت والی حکومت ختم ہو گئی۔

یہ بھی دیکھیں
-------------

* بنگال کے حکمرانوں کی فہرست
* بنگال کی تاریخ
* بنگلہ دیش کی تاریخ
* ہندوستان کی تاریخ

حوالہ جات
---------

1. ↑  W Nassau Lees. "The Tabaqat I Nasiri Of Aboo Omar Minhaj Al Din Othman".
2. ↑  Rajadhyaksha، P L Kessler and Abhijit. "Kingdoms of South Asia - Indian Kingdom of Bengal". *www.historyfiles.co.uk*.

|
|  |
| ماقبل شیر خان (بنگال) |  **Mamluk Governor of Bengal** 1272 | مابعد طغرل طغان خان |
اولینا ڈیمیانینکو، ٹورنٹو، 2019ء میں۔
**الینا دمیننکو** (پیدائش 8 مئی 1966ء) ایک یوکرینی فلم ڈائریکٹر،  فلم پروڈیوسر،  اور اسکرین رائٹر ہیں۔ وہ یوکرین کے سنیماٹوگرافرز کی نیشنل یونین، یوکرین فلم اکیڈمی (2017ء سے) اور یورپی فلم اکیڈمی (2018ء سے) کی رکن ہیں۔  وہ 8 مئی 1966ء کو لیویو میں پیدا ہوئیں۔  1990ء میں انھوں نے کارپینکو کیری کیف انسٹی ٹیوٹ آف تھیٹر آرٹس سے گریجویشن کیا۔

فلموگرافی
---------

ان کی ہدایت کاری کی فلموں کا انتخاب:

ٹی وی

ایتواراس (آڈ۔ منظر)، 1993ء

زورس توکا فنتازیا (ظالمانہ فنتاسی)، 1994ء

دوئی یولیا (دو جولیا)، 1998ء والز بین الاقوامی فلم فیسٹیول کا گولڈن کراؤن ایوارڈ، کاسا بلانکا، مراکش؛ بین الاقوامی فلم فیسٹیول "کنوشوک" کے ناقدین کی جیوری کا انعام، اناپا؛ سال کی بہترین فلم کا آرسنل ایوارڈ، کیف۔

زاوترا بدھی زاورترا، 2003ء

قازروزہ، 2005ء

مایاکووسکی۔ دوا دنی، 2011ء

فیچر فلمیں

ہوٹسویلکا کسنیا، 2019ء پروڈیوسر اور مصنفہ بھی

مویا بابوسیا فانی کپلان، 2016ء، پروڈیوسر اور مصنفہ بھی

Mayakovskiy, Dva Dnya (8 اقساط کی ٹی وی سیریل)، 2013ء

ایف 63.9 بولزن ایوبوی (2013ء)

اعزازات اور نامزدگیاں
---------------------

فاتح - 2020ء یوکرین فلم اکیڈمی اعزاز(بہترین اسکرین پلے) *ہوٹسویلکا کسنیا* کے لیے،  بھی بہترین فلم کے لیے نامزد۔

2014ء اوڈیسا انٹرنیشنل فلم فیسٹیول کا قومی مقابلہ برائے *ایف 63.9 بولزن ایوبوی* 

2016ء اوڈیسا انٹرنیشنل فلم فیسٹیول کا قومی مقابلہ برائے *مویا بابوسیا فانی کپلان*، جس کے لیے بھی نامزد کیا گیا تھا۔2017ء یوکرین فلم اکیڈمی اعزازات(بہترین فلم، بہترین ہدایت کار)۔ 2021ء میں (بہترین فیچر فلم) *سٹورونلی* (2019ء) کے لیے وہ یوکرینی فلم کریٹکس اعزازات میں، دمتری توماشپولسکی کے ساتھ بھی نامزد ہوئیں۔

حوالہ جات
---------

1. ↑
2. ↑
3. ↑  MYmovies director ID (former scheme):  — اخذ شدہ بتاریخ: 4 اپریل 2022
4. ↑  "Ukraine ready to launch its own Oscars". *Kyiv Post*. اپریل 19, 2017.  تحقق من التاريخ في: `|date=` (معاونت)
5. ↑  "My Grandmother Fanny Kaplan". *europeanfilmawards.eu*. اخذ شدہ بتاریخ فروری 17, 2021.  تحقق من التاريخ في: `|access-date=` (معاونت)
6. ↑  "Нові члени Європейської кіноакадемії від України". *Бюро української кіножурналістики*. اکتوبر 6, 2018.  تحقق من التاريخ في: `|date=` (معاونت)
7. 1 2 3 4  "Alena Demyanenko". *IMDb*. اخذ شدہ بتاریخ 26 فروری 2022.

|  |  |
| --- | --- |
| معلومات کتب خانہ | 
* ورلڈ کیٹ آئیڈینٹیٹیز
* وی آئی اے ایف: 48988181
* ایل سی سی این: no2006094742

 |
**اندرا گاندھی ایتھلیٹک اسٹیڈیم** (انگریزی: Indira Gandhi Athletic Stadium) جسے **سروسجائی اسٹیڈیم** کے نام سے بھی جانا جاتا ہے، 
گوہاٹی، آسام، بھارت میں ایک فٹ بال اسٹیڈیم ہے۔ یہ نارتھ ایسٹ یونائیٹڈ ایف سی کا موجودہ ہوم گراؤنڈ ہے۔ ایسوسی ایشن فٹ بال میچوں کی میزبانی کے علاوہ، اسٹیڈیم کو ایتھلیٹکس کے لیے بھی استعمال کیا جاتا ہے۔
اس کی کل گنجائش 35,000 تھی جسے بعد میں 2017ء فیفا انڈر-17 ورلڈ کپ کے لیے بالٹی سیٹوں کی تنصیب کی وجہ سے کم کر کے 25,000 کر دیا گیا، جس کی میزبانی بھارت میں ہوئی تھی۔ 2007ء میں اس نے بھارت کے 33 ویں قومی کھیلوں کی میزبانی کی اور 2016ء میں 12ویں جنوب ایشیائی کھیلوں کی میزبانی کی۔ اسٹیڈیم نے 3 اور 4 فروری 2018ء کو آسام گلوبل انویسٹرس سمٹ اور 15 فروری 2020ء کو 65 ویں فلم فیئر ایوارڈز کی میزبانی کی۔ 
اسٹیڈیم میں آسام میں فٹ بال کے کھیل کے لیے سب سے زیادہ حاضری ریکارڈ کی گئی جب 32,844 تماشائی 20 اکتوبر 2016ء کو مقامی کلب نارتھ ایسٹ یونائیٹڈ اور زائرین چنئیین کے درمیان آئی ایس ایل میچ دیکھنے آئے۔

تاریخ
-----

یہ درجہ اول کا کثیر المقاصد اسٹیڈیم لوکھرا، گوہاٹی، آسام، شمال مشرقی بھارت میں واقع ہے۔ مرکزی اسٹینڈ میں نشستوں کی صرف ایک محدود تعداد ہے تاہم فیفا انڈر17 ورلڈ کپ، 2017ء کے انعقاد کے لیے اب باقی اسٹینڈز کے لیے بالٹی سیٹیں لگائی گئی ہیں۔

اسٹیڈیم آنجہانی اندرا گاندھی کو خراج عقیدت پیش کرتا ہے جو بھارت کی تیسری وزیر اعظم تھیں۔ اس اسٹیڈیم میں 13 نومبر 2011ء کو بھارت اور ملائیشیا کے درمیان ایک بین الاقوامی دوستانہ میچ کھیلا گیا۔ 12 مارچ 2015ء کو بھارت نے نیپال کے خلاف 2018ء کے ورلڈ کپ کوالیفائر کے لیے کھیلا۔

2014ء سے یہ نو تشکیل شدہ انڈین سپر لیگ میں نارتھ ایسٹ یونائیٹڈ ایف سی کا ہوم گراؤنڈ رہا ہے اور جس کے لیے اس کی بڑی تزئین و آرائش کی گئی۔ اسٹیڈیم کو 2017ء میں بھارت میں منعقد ہونے والے فیفا انڈر 17 ورلڈ کپ کے عارضی مقامات میں سے ایک کے طور پر منتخب کیا گیا ہے۔ توقع ہے کہ مزید اپ گریڈ کے منصوبے لگائے جائیں گے جیسے بالٹی سیٹوں کا تعارف، تجدید شدہ میڈیا اور براڈکاسٹ باکس وغیرہ۔
اسٹیڈیم 2016ء کے جنوبی ایشیائی کھیلوں کا مرکزی مقام تھا، جو 5 سے 16 فروری 2016ء تک گوہاٹی اور شیلانگ دونوں میں منعقد ہوئے تھے۔

مزید دیکھیے
-----------

* ایسوسی ایشن فٹ بال

حوالہ جات
---------

1. ↑  FIFA.com
2. ↑  The official site of Hero Indian Super League | Matchcentre
3. ↑  "FIFA team visits Sarusajai stadium". Assam Tribune. 19 فروری 2017. 24 فروری 2016 میں اصل سے آرکائیو شدہ. اخذ شدہ بتاریخ 30 مارچ 2016.  الوسيط `|url-status=` تم تجاهله (معاونت); تحقق من التاريخ في: `|access-date=, |date=, |archive-date=` (معاونت)
4. ↑  Singh، Bikash (2018-09-27). "Advantage Assam: Global Investors' Summit has attracted Rs. 8,020.21 crore till now says Chandra Mohan Patwary". *The Economic Times*. اخذ شدہ بتاریخ 31 مارچ 2020.
5. ↑  "Filmfare Awards 2020 All Set To Be Hosted In Guwahati". *filmfare.com* (بزبان انگریزی). اخذ شدہ بتاریخ 31 مارچ 2020.
دنیائے ہومیوپیتھی میں ڈاکٹر ولیم بورک کی کثیر المطالعہ تصنیف "بورک میٹریا میڈیکا "کلیدی حیثیت رکھتی ہے جس کے انگریزی میں نوایڈیشن شائع ہو چکے ہیں اور یہ دوامیٹریامیڈ یکا میں 28) نمبر پر ہے،

alt textalt text

علامات دوا
----------

اس دوا کی رہنما علامتیں ہیں، بلغمی جھلّیوں اور جلد کی خشکی اور پٹھوں کا جزوی فالج یہ دوا ان بوڑھوں کے لیے مفید ہے، جن کی حرارتِ عزیزی کم ہے یا جو وقت سے پہلے ہی بوڑھے ہو گئے ہیں، جسمانی افعال میں عام سستی آتی ہے، جسم بھاری بھاری، سُن، نہایت اس دوا کی خاصیت کا قبض، چلتے وقت ڈگمگانا بھی اس کی رہنما علامات ہیں۔ دبلے پتلے جسم والوں اور سر میں ٹھنڈک کی وجہ سے تکلیف، ڈکار آنا، نازک بدن یا ایسے بچے جن کی پرورش غیر قدرتی خوراک پر ہوتی ہے۔

### ذہن :۔

پست ہمت، یہ اندیشہ رہتا ہے کہ میں مناسب دلیل نہ دے سکوں گا۔ اپنی شناخت نہ بتا سکے، جلد باز،شتاب کار، وقت بہت سستی سے گزارتا محسوس ہو، متلّون طبیعت، جوں جوں دن چڑھتا ہے مزاج میں بہتری آتی ہے، چاقو یا خون دیکھتے پر خود کشی کرنے کو جی چاہے۔

### سر :۔

سوئی گڑنے اور جلن کے ساتھ سر درد، اس کے ساتھ چکر آئے۔ یہ ساری تکلیف صبح بڑھے مگر کھانا کھانے کے بعد گھٹ جاتی ہے، پیشانی پر دباو جیسے سر پر بڑی تنگ ٹوپی رکھی ہے۔ آنکھ کھولے بغیر چل نہ سکے۔ قبض کے ساتھ تپکن والا سر درد۔ سر
چکرائے اور اس کے ساتھ متلی بھی ہو ناشتا کرنے کے بعد راحت ملے، بال جھڑیں، کھوپڑی پر خارش ہو، بے حس۔

### آنکھ :۔

ہر چیز پیلی نظر آئے، آنکھیں جیسے ٹھنڈی ہیں، پپوٹے خشک ان میں جلن ہو اور یکایک ڈنک لگنے جیسی اذیت، پپوٹے موٹے، صبح کے وقت تکلیف بڑھے سفید پردے کی پرانی سوزش، بھینگاپن، بالائی پپوٹے کا فالج۔

### کان :۔

بھنھناہٹ ہو، گرج ہو کان کی نالی میں جیسے ڈاٹ لگی ہے۔

### ناک :۔

ناک کی جڑ میں درد ہو، سونگھنے کی قوت گھٹ جاتی ہے زکام جو بہے، ناک کی نوک پھٹی ہوئی۔ نتھنے پُر درد اور سُرخ، چھونا برداشت نہ ہو۔ ناک میں کھرنڈ اور زرد رطوبت:۔ داد جیسی سرخی، ناک کی اندرونی بدبودار سڑن، پی نس جس میں ناک کی جھلیاں پھیل کر نرم پڑ جائیں۔

### چہرہ :۔

ایسا محسوس ہو جیسے چہرے پر انڈے کی زردی گر کر خشک ہو گئی ہے خون بھری پھنسیاں نچلے جبڑے میں کھنچاو آئے۔ کھانا کھانے کے بعد چہرہ سُرخ ہو جائے۔

### منہ :۔

پُر درد، بدبو آئے، دانتوں پر میل جمے، مسوڑھوں میں درد ہو، ان سے خون گرے، چبانے اور منہ کھولنے سے جبڑوں کے جوڑوں میں درد ہو۔

### گلا :۔

خشک و پُر درد، نگل نہ سکے۔ خوراک کی نالی کے منہ میں گھٹن ہو، اے سا معلوم ہو جیسے گلے میں کوئی کھپچی اٹکی ہوئی ہے یا کوئی ڈاٹ لگا ہوا ہے۔ گلا ڈھیلا خشک و چمکدار نظر آئے دبلے پتلے جسم والے مقررین کے گلے میں درد، حلق میں گاڑھا لیس دار کف ٹپکے، بار بار گلا صاف کرنے کی خواہش ہو۔

### معدہ :۔

غیر معمولی اشیاءمثلاََ کھڑپا مٹی، کوئلہ، خشک اشیاءچائے کا نبرادہ کھانا چاہے، کلیجے میں جلن جیسے وہاں گھٹن ہو رہی ہے، گوشت سے بے رغبتی ہو۔ (گرے فائٹس، آرنیکا، پلساٹیلا) آلو موافق نہ آئیں، کھانے کی رغبت نہ ہو، ایک وقت میں صرف چند چھوٹے چھوٹے لقمے ہی نگل پائے، خوراک کی نالی میں گھٹن۔

### پیٹ :۔

درد ہو جیسے رنگ سازوں کو ہوا کرتا ہے، دونوں جنگھاسوں سے اعضاءتناسل تک۔

### طاقت :۔

3۔ 30 اس سے بھی اونچی طاقتیں، یاد رہے یہ دوا بڑی دیر میں اثر کرتی ہے۔

**حوالہ:**

بورک میٹریا میڈیکا
**انٹرنیٹ کا دھوکا** (انگریزی: Internet fraud) ایک قسم کا دھوکا ہے جس کے انجام دینے کے لیے انٹرنیٹ کا استعمال کیا جاتا ہے۔ اس مقصد کے لیے ممکنہ طور پر یا تو غلط معلومات کا سہارا لیا جاتا ہے یا کوئی ضروری معلومات کو پوشیدہ رکھا جا سکتا ہے اس غرض کے لیے کہ جھانسے میں پھنسنے والے شخص کو روپیہ، جائداد، وراثت  ، یہاں تک اپنی عزت و آبرو سے ہاتھ دھو بیٹھے۔ انٹرنیٹ کے دھوکے کسی ایک مخصوص قسم کا جرم نہیں ہے بلکہ اس میں کئی جرائم ہو سکتے ہیں جو انٹرنیٹ پر ہر ممکن غیر قانونی اور مجرمانہ نوعیت کے ہو سکتے ہیں۔ تاہم اس میں اور عام چوری میں فرق یہ ہے کہ اس جرم میں متاثرہ شخص دانستہ طور پر معلومات، دولت یا جائداد خاطی کو فراہم کرتا ہے۔ اس کا ایک فرق یہ بھی ہے کہ مجرمین کم وقت میں اور اکثر دور رہ کر اپنا جرم انجام دیتے ہیں۔

مزید دیکھیے
-----------

* کرہڈٹ کارڈ دھوکا
* ای میل کا دھوکا

حوالہ جات
---------

1. 1 2  Warf، Barney (2018-05-16). *The SAGE Encyclopedia of the Internet* (بزبان انگریزی). SAGE. ISBN 9781526450432.
2. ↑  Brenner، Susan W. (2009-01-16). *Cyberthreats: The Emerging Fault Lines of the Nation State* (بزبان انگریزی). Oxford University Press. ISBN 9780190452568.
3. ↑  Fisher، Bonnie S.؛ Lab، Steven (2010). *Encyclopedia of Victimology and Crime Prevention*. Thousand Oaks, CA: SAGE Publications. صفحہ 493. ISBN 9781412960472.
ایک طالب علم کا رپورٹ کارڈ جو بکسے اور درسی کتابوں کے اوپر رکھا ہوا ہے۔
**رپورٹ کارڈ** (انگریزی: Report card) ایک کاغذی دستاویز ہے جو کسی تعلیمی ادارے کی جانب سے طالب علم کسی تعلیمی سال میں منعقدہ امتحانات کے بعد دیا جاتا ہے۔ ایک عام رپورٹ کارڈ میں مضامین کے نام اور ہر مضمون میں طالب علم کے حاصل کردہ نشانات یا گریڈ دیے جاتے ہیں۔ طالب علم کی کارکردگی، اس کی حاضری اور تعلیم کے تیئیں اس کے جذبے پر تبصرے بھی کیے جاتے ہیں۔ یہ رپورٹ کارڈ عمومًا والدین یا طلبہ کے سرپرستوں کو بلا کر دست بدست دیے جاتے ہیں۔ تعلیمی پیشرفت اور اس میدان میں تساہل ، تغافل نیز در کار تصحیحی کار روائی پر گفتگو کی جاتی ہے۔

رپورٹ کارڈ کا استعمال کئی بار کسی با اختیار شخصیت کی مقررہ میعاد میں کار کردگی، کامیابیوں اور ناکامیوں کے لیے بھی کیا جاتا ہے۔ اسی ضمن میں کسی بر سر اقتدار حکومت کی کارروائیوں اور ان کی اثر انگیزی کے پیش نظر پالیسیوں اور کام کے جائزے کو بھی رپورٹ کارڈ سے تشبیہ دی جاتی ہے اور مجازًا اسے بھی رپورٹ کارڈ کہا جاتا ہے۔

حوالہ جات
---------

1. ↑  رپورٹ کارڈ… مودی حکومت میں ہندوستان تباہ ہو گیا[*مردہ ربط*]
2. ↑  انتخابات میں رپورٹ کارڈ نہیں دے پا رہی بی جے پی: کانگریس
**جعدہ بن ہبیرہ بن ابی وہب قرشی مخزومی** تابعی ہیں، علی بن ابی طالب کے بھانجے اور حسن و حسین کے پھوپی زاد بھائی ہیں۔ان کی والدہ ام ہانی بنت ابی طالب ہیں۔ رسول اللہ صلی اللہ علیہ و آلہ وسلم کے زمانے میں ولادت ہوئی لیکن صحبت نہ مل سکی۔

نسب
---

ولدیت: جعدہ بن ہبیرہ بن ابی وہب بن عمرو بن عائذ بن عمران بن مخزوم۔
والدہ: ام ہانی بنت ابی طالب بن عبد المطلب بن ہاشم بن عبد مناف بن قصی۔

زندگی
-----

عسقلانی، بغوی اور ابن سکن نے لکھا ہے کہ: جعدہ کی ولادت رسول اللہ صلی اللہ علیہ و آلہ وسلم کے عہد میں ہوئی، ان کی والدہ ام ہانی بنت ابی طالب تھیں جو علی بن ابی طالب کی بہن تھیں۔ شیخ طوسی نے ان کا شمار اصحاب رسول میں کیا ہے۔ ابن مندہ نے لکھا ہے: «ان کی صحابیت میں اختلاف ہے»۔ بخاری نے لکھا ہے:«صحابیت ثابت ہے»۔ حاکم نیشاپوری نے اپنی تاریخ میں لکھا ہے: «کہا جاتا ہے کہ ان کی رویت (رسول صلی اللہ علیہ و آلہ وسلم کو دیکھنا) ثابت ہے»۔ ابن حبان کہتے ہیں: «مجھے ان کی صحابیت کے متعلق کوئی قابل اعتماد صحیح بات معلوم نہیں ہے»۔ 
جعدہ خراسان میں علی بن ابی طالب کے والی تھے، ان کی وفات معاویہ بن ابو سفیان کے زمانے میں ہوئی۔

حوالہ جات
---------

1. ↑  جعدة بن هبيرة المخزومي - الشیعة. آرکائیو شدہ 2020-12-16 بذریعہ وے بیک مشین
2. 1 2 3  الإصابة في تمييز الصحابة، المكتبة الشاملة.
3. 1 2  كتاب الثقات للعجلي، المكتبة الشاملة.
4. ↑  جعدة بن هبيرة. آرکائیو شدہ 2020-08-15 بذریعہ وے بیک مشین
**رپنجلی شاستری** ہندوستانی خاتون کرکٹ کھلاڑی ہیں۔ رپنجلی شاستری اندور، انڈیا میں 14-11-1975 کو پیدا ہوئیں۔ انھوں نے ٹیسٹ کرکٹ اور ون ڈے کرکٹ کھیلی ہے۔وہ دائیں ہاتھ سے بلے بازی کرتی ہیں اور آف بریک گیند باز ہیں۔ انھوں نے بین الاقوامی سطح پر مجموعی طور پر1 ٹیسٹ اور 12 ون ڈے میچ کھیلے۔

کرکٹ کیریئر
-----------

### ون ڈے کیریئر

رپنجلی شاستری نے پہلا بین الاقوامی ون ڈے میچ آئر لینڈ کے خلاف سن 1999 میں کھیلا۔
انھوں نے 16.42 کی اوسط سے کل 115 رنز بنائے جس میں سب سے زیادہ 29\* کا اسکور بھی شامل ہے۔ انھوں نے کل 578 گیندیں پھینکیں اور 17 وکٹیں حاصل کیں۔ ان کی باؤلنگ کی اوسط19رہی۔رپنجلی شاستری 7 کیچ پکڑنے میں کامیاب رہیں۔

انھوں نے چھوٹی عمر میں مقامی کرکٹ کا آغاز کر دیا تھا، اس کے بعد وہ مختلف کلبوں کی طرف سے کھیلتی رہیں اور فرسٹ کلاس کرکٹ بھی کھیلی۔

  

### ٹیسٹ کیریئر

رپنجلی شاستری نے پہلا بین الاقوامی ٹیسٹ میچ انگلینڈ کے خلاف سن 1999 میں کھیلا۔
انھوں نے کل 15 رنز بنائے جس میں سب سے زیادہ 11 کا اسکور بھی شامل ہے۔

حوالہ جات
---------

1. ↑  "رپنجلی شاستری". *cricinfo*. 27 مارچ 2021.  تحقق من التاريخ في: `|date=` (معاونت)
2. ↑  "ہندوستانی خواتین کرکٹ کھلاڑی". *کرک انفو*. 25 مارچ 2021.  تحقق من التاريخ في: `|date=` (معاونت)
**الف اللہ (جگنی)** ( پنجابی: الف اللہ - جگنی‎ **) ، جسے الف** اللہ چمبی دی بوٹی ( پنجابی: الف اللہ چمبے دی بوٹی‎ بوٹی) کے نام سے بھی جانا جاتا ہے ) ایک مشہور پنجابی صوفی گانا ہے جسے کوک اسٹوڈیو پاکستان میں عارف لوہار اور میشا شفیع نے ترتیب بھی دیا اور گایا بھی۔  اس گانے کی دھن 17 ویں صدی کے صوفی شاعر سلطان باہو کی تخلیقات پر مبنی تھیں۔ یہ گانا صوفی کلام کا جدید روپ ہے جو پنجابی لوک گیت "جگنی" پر مبنی ہے۔

کوف اسٹوڈیو میں عارف لوہار اور میشا شفیع کے گائے جانے کے بعد الف اللہ (جگنی) کی مقبولیت میں خاطر خواہ اضافہ ہوا۔ یوٹیوب پرموجودہ ویڈیو کو 2020 کے اختتام تک پانچ کروڑ سے زیادہ لوگ دیکھ چکے تھے ۔

فلموں اور ٹیلی ویژن میں
-----------------------

گانا مندرجہ ذیل فلموں میں بھی استعمال ہوا ہے۔

1. پاکستانی لالی ووڈ پنجابی زبان کی فلم *جگنی* - 2011
2. بالی ووڈ فلم *کاک ٹیل* جہاں اسے عارف لوہار اور ہرش دیپ کور نے گایا تھا۔  - 2012
3. بالی ووڈ کی فلم *ڈائری آف اے بٹرفلائی*- 2012
4. تعویز - 2018 ( ہم ٹی وی پروگرام)

حوالہ جات
---------

1. ↑  "Archived copy". 22 فروری 2014 میں اصل سے آرکائیو شدہ. اخذ شدہ بتاریخ 01 مارچ 2013.
2. ↑
3. ↑
**النہایہ** (خاتمہ) ایک مصری ٹیلی ویژن سلسلہ ہے، جس کے مرکزی اداکار یوسف الشریف اور عمرو عبد الخلیل، ہدایت کار یاسر سامی اور لکھاری عمرو سمیر عاطف ہیں۔

کہانی
-----

اس سیریل کے واقعات و مناظر سنہ 2120ء کی منظر کشی کرتے ہیں اور ایک انجینئر کے ارد گرد گھومتے ہیں جو دنیا پر ٹیکنالوجی کے اثرات سے نمٹنے کی کوشش کرتا ہے، لیکن سب کچھ بدل جاتا ہے جب وہ ایک کلون شدہ روبوٹ سے ملتا ہے۔ اس سیریل کی پہلی قسط ایک استاد کا اپنے طلبہ کو "ریاستہائے متحدہ کی تحلیل کے بعد اسرائیل کے زوال" اور "یروشلم میں جنگ آزادی" کی پیشینگوئی پر مشتمل ہے جو "جلد ہی ختم ہو گئی اور دولت اسرائیل کا قیام کے سو سال سے بھی کم عرصے میں اس کا خاتمہ ہو گیا اور اسرائیل میں اکثر یہود بھاگ گئے اور یورپ میں اپنے ممالک کی طرف لوٹ جاتے ہیں۔

اس سیریل میں مصری زبان کو اداکاروں کی زبان بنایا گیا ہے اسی زبان میں سیریل میں مکالمہ ہوتا ہے۔ شہر کو مختلف رہائشی سوسائٹیوں میں تقسیم کر دیا ہے جو گروہ بندی میں معروف ہوتی ہیں۔ اسی طرح کرنسی کو توانائی کیوب میں تبدیل کر دیا گیا ہے جو پوائنٹس سے بھرے ہوتے ہیں، جس کو مختصراً "ای سی" (EC) کہا جاتا ہے۔

اسرائیلی تنقید
--------------

اسرائیلی وزارت خارجہ نے اس سیریل کی کہانی پر اپنا اعتراض درج کیا ہے اور اس میں پہلی قسط میں "اسرائیل کے زوال" کی خبر پر اپنا احتجاج درج کرایا ہے۔ اسرائیلی وزارت خارجہ نے جاری کردہ بیان میں کہا ہے کہ "سیریل میں اسرائیل کے زوال کو دکھایا جانا افسوناک اور ناقابل قبول عمل ہے، خاص طور سے جب کہ ابھی مصر اور اسرائیل کے درمیان سلامتی کے معاہدہ کو 41 سال ہی ہوئے ہیں۔"

اداکار
------

* یوسف الشریف بطور زین
* عمرو عبد الجلیل بطر عزیز
* محمد لطفی بطور مراد المحروقی
* سارہ عادل سلمٰی
* ناہد السباعی بطور رضوى
* سہر الصایغ بطور صباح
* محمد العمروسی بطور یسری
* أحمد وفیق بطور مؤنس
* سوسن بدر بطور شیرا
* محمود اللیثی بطور سعادہ
* عبد الرحیم حسن بطور دادا، ابراہیم
* محمد مرزبان بطور انجینئر شاکر عبد الحی
* ایمن الشیوی بطور غفران
* محمد جمعہ بطور ربیع
* محسن محی الدین بطور باپ
* نہال نور بطور ریناد

حوالہ جات
---------

1. ↑  "يوسف الشريف مهندس ومستنسخ فى "النهاية" رمضان المقبل..اعرف الحكاية - اليوم السابع". 16 دسمبر 2019 میں اصل سے آرکائیو شدہ. اخذ شدہ بتاریخ 05 مئی 2020.  الوسيط `|url-status=` تم تجاهله (معاونت)
2. ↑  بوابة الفجر: تفاصيل مسلسل النهاية ليوسف الشريف في رمضان 2020 (فيديو) آرکائیو شدہ 2019-06-08 بذریعہ وے بیک مشین
3. 1 2  مُتحدث الجيش الإسرائيلي يهاجم مسلسل "النهاية": خيال لا يستحق التعليق، سي إن إن بالعربية، 1 مايو 2020 آرکائیو شدہ 2020-05-03 بذریعہ وے بیک مشین
4. ↑  مسلسل النهاية: رد فعل إسرائيل على العمل الفني "غريب ومبالغ فيه"، بي بي سي عربي، 27 أبريل 2020 آرکائیو شدہ 2020-04-28 بذریعہ وے بیک مشین